  Анжелика Тихонова корреспондент 28-тӥ тулыспалэ Глазкарысь пединститутын «V Флор лыдӟонъёс» тодосъя но практикая огъяросси конференци ортчоз. Ужрад институтын ялэм Удмурт кыллэн арняез улсын радъяськоз. Со сярысь ивортодэтъя «Удмуртия» агентстволэн корреспондентэзлы дышетсконниысь кунсьӧр кылъёсъя но удмурт кылосбуръя кафедраысь доцент, ужрадэз огез радъясь Ольга Никифорова вераз. Милям Удмурт кыллэн арняез быдэсак вал, 20-тӥ тулыспалэ со усьтӥськиз. <…> Йылпумъяськоз со сыӵе бадӟым ужрадэн – «Флор лыдӟонъёсын». Со милям витетӥез ини. Нырысь кичӧлтӥсез вал Борис Иванович Каракулов, доцент, али со ми дорын уг ужа ни Ольга Никифорова, Глазкар пединститутысь кунсьӧр кылъёсъя но удмурт кылосбуръя кафедраысь доцентУжрадэз радъясьлэн верамезъя, туэ конференцие пыриськон понна пӧртэм интыосысь вазиськонъёс вуизы ини. Кылсярысь, Москваысь, Санкт-Петербургысь, Казаньысь. Ижкарез мон уг но вераськы ни, соос котьку пырисько. Надежда Ивановна Ураськиналэн институтэз (Дышетон удысысь йӧскалык ужпумъёсты эскеронъя тодос институт – ред.) туэ милемыз туж поддержать кариз. Быдэс составен соос лыктозы. Нырысь ик милям пленарной сыӵе темаос Флор Васильевлы сӥземын луозы. Собере милям луозы секционной пӧртэм ужпумъёс: литература, кыл, краеведение, фольклор, этнография Ольга Никифорова, Глазкар пединститутысь кунсьӧр кылъёсъя но удмурт кылосбуръя кафедраысь доцентТуэ конференци улсын ик нылпиослы чырмыт лыдӟонъя «Уйпал кизилиос» вожвылъяськон радъяло. 1-11 классын дышетскись пиналъёс уйпал поэтъёслэсь кылбуръёссэс чырмыт лыдӟоно луозы. Ольга Никифоровалэн кылъёсызъя, нырысь ик вожвылъяськонэз 3-9 классъёслы шуыса ялӥзы, но асьсэлэсь быгатонлыкъёссэс возьматыны мылкыд каризы покчи но бадӟым классъёсын дышетскисьёс но. Озьы, туннэ нуналлы 12 вазиськон люкаськем ини. Вераны кулэ, Глазкарысь дышетӥсьёсты дасянъя кун институтын Удмурт кыллэн арняез арысь аре ортче. Солэн ужпумез пӧртэм выжыосысь потэм дышетскисьёсты огазеян, ог-огзэс валан, эшъяськон пыӵатон, озьы ик кылъёсты дышетыны мылкыд сётон бордын. Удмурт кыллэн арняез улсын институтын пӧртэм ужрадъёс радъясько. «Флор лыдӟонъёс» сяна, пӧртэм мастер-классъёс, семинаръёс, кенешонъёс ортчо.  Тодэ вайытом, тодмо удмурт кылбурчи Флор Васильев вордскем дырысен туэ 85 ар тырмиз. Флор Васильевлэн кылбуръёсыз   Тегъёс: Дышетон Удмуртия Глазкар удмурткыл ГГПИ  